הקרב על הדרום והקרב על הליגה. מכבי אשדוד והפועל ב"ש ישחקו במוצ"ש (18:30, הקונכיה ב"ש) במשחק שיש לו משמעות אדירה על המשך המאבקים והסיכויים בליגה של כל אחת מהקבוצות.
שלושה הפסדים רצופים הורידו את הפועל ב"ש אל המקום ה-11, רגע לפני שהסיבוב השני מגיע לסופו. בבאר שבע יודעים שהפסד במשחק נגד אשדוד יכניס אותם חזק אל מאבקי ההישרדות, והחליטו להתחזק כדי להבטיח את מקומם בליגה עם החזרתו של טיילור ברון ששיחק בקבוצה בעונה שעברה.
הפורוורד האמריקאי לא ישחק מול אשדוד ויגיע רק בתחילת השבוע, מול אשדוד הסגל שהפסיד את המשחקים האחרונים יצטרך לנסות לצאת מהמשבר.
ובאשדוד, המגמה חיובית בסך הכל. למרות שניצחה רק ארבעה משחקים ב-19 מחזורים, במכבי אשדוד היו חדורי אמונה לפני היציאה לפגרת הגביע וזאת בזכות ניצחון שני ברציפות שהשיגו הצהובים בבית.
אלא שבניצחון על מכבי חיפה ספגה אשדוד מכה עם פציעתו של אלייז'ה ג'ונסון, שנמצא בספק להתמודדות בבאר שבע, וביחד עם השבר בידו של ליאור אליהו, שלא צפוי לחזור לשחק העונה, והפציעה של לדונטה הנטון, מגיע בראד גרינברג להתמודדות הקריטית עם סגל דליל במיוחד. ולמרות זאת, בקבוצה מקווים להמשיך בתקופה הטובה, לנצח, ולשמור על סיכוי ריאלי להשאר בליגה.
באשדוד מבינים שחרף החיסורים ניצחון על ב"ש, והיא יכולה לחזור בגדול לליגה, הפסד והפער בין הקבוצות רק יגדל ואז הסיכוי ייראה קשה מאד.